recursal/SuperWikiNEXT-32B huggingface dataset:
**LNB** (בשמה המלא: **Ligue Nationale de Basket**) היא התאחדות הכדורסל הלאומית של צרפת, המנהלת את שתי הליגות הבכירות בצרפת - **פרו A** ו**פרו B** (הליגות המקצועניות היחידות במדינה). ה-LNB הוקמה ב-27 ביוני 1987 ומאז היא מנהלת את הליגות, אף על פי שאליפות צרפת הראשונה בכדורסל התקיימה כבר בשנת 1921.

מבנה
----

ה-LNB מורכבת בשתי ליגות: הליגה העליונה (pro A) וליגת המשנה (pro B), הכוללות 16 ו-18 קבוצות בהתאמה. בכל עונה משחקת כל קבוצה פעמיים מול כל קבוצה אחרת בליגה (משחק בית ומשחק חוץ), ובכך מגיע מספר המחזורים בעונה ל-30 בליגת pro A ול-34 בליגת pro B. בתום העונה הסדירה עולות שמונה הקבוצות הראשונות לפלייאוף, המתנהל עד משחק הגמר בשיטת הטוב מ-3, כאשר יתרון הביתיות מונח אצל הקבוצה שדורגה במקום גבוה יותר בתום העונה הסדירה. האליפות מוכרעת במשחק גמר בודד שנערך בברסי ארנה החל משנת 2005.

אירועים נוספים
--------------

ה-LNB מארגנת שני אירועים נוספים, נוסף על הליגות הסדירות:

* משחק אולסטאר - משחק המפגיש בדצמבר את השחקנים הצרפתיים הטובים ביותר מול השחקנים הזרים הטובים ביותר בליגה.
* שבוע האסים (*Semaine des As*) - שבוע זה מתקיים החל משנת 2003 בסיום הסיבוב הראשון של הליגה הבכירה ומפגיש את שמונה הקבוצות המדורגות ראשונות (או שבע המדורגות ראשונות והמארגנת) לטורניר גביע בשיטת נוקאאוט.

קישורים חיצוניים
----------------

* 

* אתר האינטרנט הרשמי של ליגת הכדורסל הלאומית של צרפת (בצרפתית)
* היסטוריה של הליגה (עם גלריית תמונות) (בצרפתית)
**האגודה הישראלית לתקשורת** (**Israel Communication Association**) היא הארגון המקצועי של חוקרי התקשורת בישראל.

היסטוריה
--------

האגודה הפועלת כעמותה הוקמה בשנת 1995 על ידי חוקרי תקשורת ובראשם פרופ' דן כספי. האגודה, היחידה מסוגה בארץ, מאגדת כמאתיים חוקרים וחוקרות ומרצות ומרצים לתקשורת. בין יעדיה יש למנות את קידום מחקר התקשורת והוראתה, חיזוק הבסיס המדעי של חקר התקשורת ותחומי ידע משיקים וקידום שיח ציבורי רחב ודמוקרטי בסוגיות אלו. חברי האגודה חוקרים ומלמדים נושאים רבים בהם ישנם יחסים הדדיים בין התקשורת לבין תחומי חיים מגוונים: פוליטיקה, תרבות, חברה, ביטחון, חינוך, שפה, ספורט, שיווק ופרסום, קבוצות מיעוט, מגדר, אסדרה (רגולציה), ניהול משברים ועוד.

בראשות האגודה מכהן יושב ראש ולצידו ועד מנהל, המונה שישה חברים. חברי הוועד המנהל ויושב הראש נבחרים על ידי האספה הכללית. 

באגודה פועלות שתי קהילות: קהילת תלמידי/ות מחקר וקהילת אוריינות תקשורת. האגודה מארגנת כנס שנתי, המתקיים באחד מהמוסדות להשכלה גבוהה בישראל. 

בנוסף, מוציאה האגודה לאור את **מסגרות מדיה: כתב עת ישראלי לתקשורת**, המוקדש לבחינה ומחקר של היבטים מגוונים בתאוריה ובפרקטיקה של התקשורת בישראל. כתב העת מקוון וזמין לכל. מייסד כתב העת ועורכו הראשון הוא פרופ' מוטי נייגר. לאחריו ערכו את כתב העת פרופ' עקיבא כהן, פרופ' גבי וימן ופרופ' הלל נוסק. ד"ר יובל גוז'נסקי הוא העורך הנוכחי.

ראשי האגודה הישראלית לתקשורת
----------------------------

* 1995–1999 – פרופ' דן כספי
* 1999–2003 – פרופ' הלל נוסק
* 2003–2006 – פרופ' יחיאל לימור
* 2006–2009 – פרופ' מוטי נייגר
* 2009–2012 – ד"ר נעם למלשטריך
* 2012–2015 – פרופ' חוה תדהר
* 2015–2018 – פרופ' איתן גלבוע
* 2018--2021 – פרופ' חיים נוי
* החל מ-2021 – ד"ר עמית קמה

קישורים חיצוניים
----------------

* 

* אתר האינטרנט הרשמי של האגודה הישראלית לתקשורת
* מסגרות מדיה: כתב עת ישראלי לתקשורת - אתר האינטרנט של כתב העת
* האגודה הישראלית לתקשורת, באתר "גיידסטאר ישראל"
בהלכות מחיצה, **פרוץ כעומד** היא מחיצה שיש בה פרצות, כך שבמצטבר אורך השטח הפרוץ שבה שווה לאורך השטח הסתום שבה. הגמרא מביאה מחלוקת אמוראים לגבי כשרותה של מחיצה כזו ופוסקת להלכה שהיא כשרה, כדעת רב פפא.

רקע
---

בתלמוד מוסכם כי מחיצה כשרה גם אם יש בה כמה פרצות (אך בתנאי שכל פרצה תהיה עד רוחב 10 אמות, כ־5 מטרים), ומבחינה הלכתית גם המקום בו ישנה פרצה נחשב למקום בו עומדת מחיצה, כל זמן שהאורך הכללי של המחיצה הקיימת גדול מאורך הפרצות במצטבר ('עומד מרובה על הפרוץ'). מוסכם גם כי מחיצה שאורך הפרצות שבה גדול מהשטח הסתום שבה אינה נחשבת עוד למחיצה גם בחלקיה השלמים ('פרוץ מרובה על העומד'), אך קיימת מחלוקת מה יהא הדין במחיצה שהיא "פרוץ כעומד", אורך השטח הפרוץ שווה לאורך השטח הסתום.

לדעת רב הונא בריה דרב יהושע מחיצה נחשבת למחיצה הלכתית רק אם רוב השטח גדור, אך לא במקרה של מחצית. לעומת זאת, לפי רב פפא מחיצה פסולה רק כאשר רוב השטח פרוץ, אך אם מחצית מהשטח מוקף, המחיצה כשרה.

להלכה נפסק בשולחן ערוך שגם כאשר השטח הפרוץ שווה לשטח העומד - המחיצה כשרה.

### הסבר

באחרונים[דרוש מקור] מפורשת המחלוקת כמחלוקת הגיונית בקשר למהות מחיצה. לפי רב הונא מחיצה נחשבת לכזו רק אם רוב השטח מוקף, ואין כל חשיבות למחיצה באופן אחר. לעומת זאת לפי רב פפא למחיצה יש חשיבות גם אם היא מכסה את השטח באופן סמלי וחלקי, ולכן גם אם מחצית מהשטח המוקף מכוסה על ידי המחיצה יש משמעות הלכתית למחיצה כדי להפוך את השטח לרשות היחיד. הבעיה באופן שבו רוב השטח פרוץ אינו מכיוון שמחיצה כזו אינה נחשבת למחיצה, אלא מפני בעיה צדדית. דין ה"פרצה" שמתחדש כאשר השטח פרוץ מבטל את דין המחיצה גם מהמיעוט שבו קיימת מחיצה, ורק לכן ישנה בעיה הלכתית כאשר רוב השטח אינו מוקף.

פרוץ מרובה על העומד משתי רוחות
------------------------------

בהלכה נידונה השאלה מה דינו של שטח שבו השטח העומד (מוקף במחיצה) קטן אמנם מזה הפרוץ, אך בצירוף כל חלקי המחיצה; אך כאשר אנו משווים חלק אחד מהמחיצה מול החלק הפרוץ שבצידה, החלק הפרוץ גדול יותר, אלא אם כן אנו מצרפים את חלק המחיצה שמצידה השני של החלק הפרוץ. בתלמוד לא נפסק בנוגע לשאלה זו, ונחלקו הפוסקים מה היא ההלכה למעשה.

השלכות הלכתיות
--------------

 ערך מורחב – **אפשר לצמצם?**  

סוגיא זו, של פרוץ כעומד משפיעה רבות על סוגיות אחרות. אחת מהסוגיות הידועות היא פולמוס ה"אפשר לצמצם? שבה דנים חכמי התלמוד האם קיימת אפשרות פיזית ומקרית לצמצם שני גופים פיזיים בדיוק מושלם. שאלה זו תלויה גם במידת הצמצום והדיוק שהתורה דורשת. מסוגיא זו, נראה לכאורה כי קיימת אפשרות שחצי מהשטח המוקף יהיה פרוץ וחצי יהיה מוקף, שהרי לולי כן לא היו רב פפא ורב הונא בריה דרב יהושע דנים בשאלה, וברור היה שההלכה למשה מסיני אינה דנה בשאלה שאינה אפשרית מציאותית.

קישורים חיצוניים
----------------

* שו"ת בהלכות עירובין באתר ישיבת ההסדר קריית שמונה
מרכז הספורט ובריכת השחיה המקורה
אצטדיון גבעת רם
**מרכז הספורט על שם הווארד קוסל גבעת רם** הוא מרכז ספורט, השוכן בקמפוס האוניברסיטה העברית בגבעת רם שבירושלים הפרוס על פני ארבעה מגרשים ובשטח של כ-100 דונם. מאז שנת 1986 המרכז מופעל על ידי עמותת קוסל וכיום מנוהל על ידי דני בלקין. המרכז תוכנן על ידי יוסף קלארווין.

המרכז כולל:

* אצטדיון האתלטיקה על שם צ'ארלס גרוסברג
* קומפלקס כושר בארבעה מתחמים
* אולם כדורסל בעל כ-400 מושבים המארח את קבוצת אס"א ירושלים ועונת 2021/2022 בליגה הלאומית אירח את מכבי מעלה אדומים.
* שני אולמות סטודיו
* בריכה באורך 33 מטרים
* ארבעה מגרשי טניס

תולדות המרכז
------------

פעילות הספורט באוניברסיטה החלה בשנה 1952 עם חיוב הסטודנטים לשעת כושר אחת בשבוע. בשנת 1958 נחנך האצטדיון, כאשר באותן השנים פעלו כמספר מוקדי ספורט קטנים בעיר. במהלך שנות ה-60 נחנכו במרכז הספורט בריכת השחייה, מגרשי הטניס ואולמי סקווש.

קישורים חיצוניים
----------------

* אתר האינטרנט הרשמי של מרכז הספורט גבעת רם

הערות שוליים
------------

1. 1 2  אודות מרכז הספורט בקרית אדמונד י.ספרא, באתר cosell
2. ↑  צוות מרכז הספורט בגבעת רם - קמפוס ע"ש אדמונד י. ספרא, באתר cosell
Lactophrys bicaudalis
**קֻפְסִינוּנִיִּים** או **דגי פרה** (שם מדעי: Ostraciidae) היא משפחת דגי גרם מסדרת הנפוחיתאים.

דגים אלה יכולים להגיע לאורך 50 ס"מ אצל המין Acanthostracion quadricornis, אך בדרך כלל קטנים בהרבה. הם בעלי ראשים גדולים, גוף בצורת משולש מוזר והם בעלי קרניים קטנות על הראשים, מה שנתן להם את שמם השני. בצידי הגוף ישנם סנפירים קטנים והזנב וסנפיר הגב קטנים. עורם של דגים אלה רעיל ביותר. חלקם חומים מנומרים אך הרבה מהם צבעוניים, בעיקר הצעירים.

הם חיים בכל האוקיינוסים, בעיקר באזורים הטרופיים והסובטרופיים, אך המין Lactophrys trigonus יכול להצפין עד לקייפ קוד.

לדגים אלה פה גדול איתו הם שואבים מגוון חסרי חוליות ימיים וגם דגיגים לפיהם.

מיון
----

* משפחה **קופסינוניים** (Ostraciidae)
	+ סוג Acanthostracion
	+ סוג Lactophrys
	+ סוג Lactoria
	+ סוג קופסינון (Ostracion)
	+ סוג ומין יחיד Paracanthostracion lindsayi
	+ סוג שריונון (Tetrosomus)
	+ סוג ומין יחיד Eolactoria sorbinii - נכחד
	+ סוג ומין יחיד Oligolactoria bubiki - נכחד
	+ דג הפרה המקושט

קישורים חיצוניים
----------------

ויקישיתוף מדיה וקבצים בנושא **קופסינוניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

הערות שוליים
------------

1. ↑  מילון בעלי חיים: דגי הגרם (תשע"ב), 2012, באתר האקדמיה ללשון העברית

]
**סטונס ת'רואו רקורדס** (באנגלית: **Stones Throw Records**) היא חברת תקליטים עצמאית אמריקאית, המבוססת בלוס אנג'לס. בהנחיית המייסד פינוט באטר וולף, סטונס ת'רואו הוציאה מוזיקה החל מהיפ הופ ועד רוק פסיכדלי. מגזין LA Weekly תיאר את החברה כ"ניסוי מתפתח לנצח", בסיקור לרגל חגיגות 20 שנה להיווסדה.

היסטוריה
--------

כריס מאנאק, הידוע בשם "פינוט באטר וולף", הקים את סטונס ת'רואו בשנת 1996, כאמצעי להוצאת מוזיקה שהקליט בעבר עם הראפר שנפטר לאחר מכן צ'ארלס אדווארד היקס ג'וניור, המכונה "כריזמה". היקס ומאנאק נפגשו בשנת 1989 בגיל 16 ו-19 בהתאמה, והחלו לשתף פעולה כצמד בשם "כריזמה ופינוט באטר וולף". הצמד הוציא קלטת פורומו אחת של "Red Light Green Light" באמצעות הוליווד בייסיק, חברת בת של הוליווד רקורדס. שיתוף הפעולה שלהם נקטע בשנת 1993, כאשר היקס נורה באורח אנוש בגזירת מכוניות בגיל 20. ההוצאה הראשונה של סטונס ת'רואו, "My World Premiere" של כריזמה ופינוט באטר וולף, יצאה שלוש שנים לאחר מכן.

הלייבל הוציא תקליטי היפ הופ רבים ובהם *Madvillainy*, האלבום עטור השבחים של מאדליב ואם אף דום תחת הכינוי "מאדוילני" משנת 2004, ו-*Donuts* של ג'יי דילה משנת 2006. בשנת 2014 יצא סרט תיעודי בשם *Our Vinyl Weighs a Ton: This is Stones Throw Records*. הסרט, בבימויו של ג'ף ברודוויי, הציג את התפתחות הלייבל, החל משיתוף הפעולה הראשוני בין היקס למאנאק ועד להשפעת סטונס ת'רואו על ההיפ הופ שבמיינסטרים. אמנים כמו קניה וסט וקווסטלאב מופיעים בסרט התיעודי ומציעים המלצות.

בפברואר 2018 הוכרז כי "רדאיי דיסטריבושן" שבקרוליינה הצפונית הפכה למפיצה של סטונס ת'רואו.

קישורים חיצוניים
----------------

* 

* אתר האינטרנט הרשמי של סטונס ת'רואו רקורדס (באנגלית)
* סטונס ת'רואו רקורדס, ברשת החברתית פייסבוק

* סטונס ת'רואו רקורדס, ברשת החברתית טוויטר

* סטונס ת'רואו רקורדס, ברשת החברתית אינסטגרם

הערות שוליים
------------

1. ↑  Weiss, Jeff (26 באוקטובר 2016). "Stones Throw's 20 Greatest Releases, in Honor of Their 20th Anniversary". *www.laweekly.com*. LA Weekly. נבדק ב-10 בינואר 2017. `{{cite web}}`:  (עזרה)
2. ↑  Nate Jackson (22 בדצמבר 2011). "Peanut Butter Wolf talks 15th anniversary of Stones Throw Records". *Los Angeles Times*. נבדק ב-2 פבר' 2013. `{{cite web}}`:  (עזרה)
3. ↑  Gillespe, Blake (19 ביוני 2014). "The Story of Charizma and Peanut Butter Wolf". *www.imposemagazine.com*. Impose Magazine. נבדק ב-15 בינואר 2017. `{{cite web}}`:  (עזרה)
4. 1 2 3 4  "Charizma & Peanut Butter Wolf | Stones Throw Records". *www.stonesthrow.com*. נבדק ב-2017-01-18.
5. ↑  "IMBD". 16 בנובמבר 2014. נבדק ב-15 ביוני 2016. `{{cite web}}`:  (עזרה)
6. ↑  "Redeye Welcomes Stones Throw Records". *redeyeworldwide.com*. Redeye. נבדק ב-2018-08-19.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: f1b83107-23e5-41a3-ab1b-2a36965cf77b

 |
**פֵּטְר בֶּקֶטוֹב** (ברוסית: **Пётр Бекетов**) (‏1600–1661) היה קוזאק רוסי שייסד מספר ערים בסיביר.

חייו
----

מצודת יקוטסק
על פי מסמכים בארכיון פטר בקטוב נרשם לשירות צבאי ב-1624. ב-1628 נשלח לסיביר בתור מפקח (ווֹיבוֹדָה) אל בוריאטים כדי לאסוף מיסים. במשך המסע הקשה זה הוא בנה את מצודה ריבינסק. בשנת 1632 פטר בקטוב היה בראשו של המסע לנהר לנה. על חוף נהר לנה הוא בנה את המצודה החשובה ביותר בהמשך המסעות הבאים -יקוטסק. ביקוטיה פטר בקטוב ייסד באותה שנה את ז'יגנסק וב-1636 את אולקמינסק. בשנת 1640 הוא חזר למוסקבה עם 11 אלף רובלים וקיבל תואר "ראש הקוזאקים במצודות על חוף נהר יניסיי". בשנת 1652 יצא בקטוב שנית למסע אל בוריאטים. ב-1653 הקוזאקים שלו בנו מספר מצודות כגון איגרן וצ'יטה ובשנה שלאחר מכן נבנתה נרצ'ינסק על חוף נהר נרצ'י. פטר בקטוב נאלץ לנטוש את מצודת שילקה כי הבוריאטים מרדו וסירבו לשלם מיסים. הוא חזר לאמור ואחר כך הוא חי בטובולסק שבה מת אחרי שנת 1660.

קישורים חיצוניים
----------------

* ביוגרפיה של פטר בקטוב (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1096830434
* LCCN: no2017046448
* VIAF: 30146285378115370748
* WorldCat: lccn-no2017046448

 |
**סטארוגארד גדנסקי** (בפולנית: **Starogard Gdański**, בגרמנית: **Preußisch Stargard**) היא עיר בצפון פולין, בפרובינציית פומרניה. העיר יושבת על גדות נהר וייז'יצה (Wierzyca) בחבל פומרניה, מונה כ-48,168 אלף תושבים ומכונה המעוז הישן.

העיר ממוקמת במרחק של 40 ק"מ מדרום לעיר גדנסק, 69 ק"מ מהעיר שווייצ'ה, 21 ק"מ מהעיר טצ'ב (Tczew) ו-67 ק"מ צפונית מזרחית לחויניצה (Chojnice).

היסטוריה
--------

עדויות ארכאולוגיות שנערכו באזור מצביעות על שרידים של התנחלות נאוליתית שהייתה באזור לפני כחמשת אלפים שנים.

סטארוגארד גדנסקי הפכה לעיר בשנת 1198 לאחר שהדוכס של פומרניה, גז'ימיסלב השני, הקים התיישבות עבור ההוספיטלרים.

למרות שהוקמה בשנת 1198, היא הוכרזה רשמית כעיר עצמאית רק בשנת 1227 לאחר שדוכסות פומרניה שהייתה תחת השלטון פולני השיגה את עצמאותה.

בתחילת המאה ה-14 פרצו עימותים צבאיים בין הנסיכויות פומרניה, בוהמיה וברנדנבורג השוכנות ממערב לאזור הבלטי. הטבטונים ניצלו את ההזדמנות ובשנת 1308 השתלטו על דנציג לאחר מצור, וטבחו בתושבים.

בשנת 1348, במסגרת חוק קולם (Prawo chełmińskie) קיבלה סטארוגארד גדנסקי הכרה מחודשת במעמדה כעיר.

בתאריך 31 במרץ 1440 הפכה סטארוגארד גדנסקי לחברה בקונפדרציה הפרוסית ולקחה חלק בהתקוממות נגד המסדר הטבטוני דבר שהוביל למלחמת שלוש עשרה השנים (1454–1466) שהסתיימה בחתימה על הסכם טורון השני שבו המסדר הטבטוני העביר את השליטה על פרוסיה המערבית לידי מלך פולין. סטארוגארד גדנסקי הפכה לישות אוטונומית תחת חסותה של ממלכת פולין.

בתקופת החלוקה ובין שתי מלחמות העולם, היו תושבי העיר לנדבך חשוב בהתנגדות לרפובליקה הפולנית השנייה.

### מלחמת העולם ה-2

רחוב בעיר
בין השנים 1939–1945, לאחר הפלישה הגרמנית לפולין, נכבשה העיר, סופחה לגרמניה הנאצית והפכה לחלק ממחוז דנציג (Regierungsbezirk Danzig).

בחודש ספטמבר 1939, החלו הגרמנים לבצע הוצאות להורג של אזרחים פולנים באזור יער שפנגבסקי (Szpęgawski Forest).

מבין הנספים כ-7,000 פולנים, ביניהם חולים רבים מבית החולים הפסיכיאטרי שווייצ'ה וכ-500 ילדים נכים כחלק מתוכנית T4 - אותנסיה.

בין השנים 1940–1944 נספו עוד כ-2,842 בני אדם.

הקהילה היהודית
--------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

ערים תאומות
-----------

לסטארוגארד גדנסקי 3 ערים תאומות:[דרושה הבהרה]

* הרפובליקה העממית של סיןהרפובליקה העממית של סין פושאן, הרפובליקה העממית של סין
* אירלנדאירלנד לימריק, אירלנד
* גרמניהגרמניה אושץ, גרמניה

קישורים חיצוניים
----------------

ויקישיתוף מדיה וקבצים בנושא **סטארוגארד גדנסקי** בוויקישיתוף
* אתר האינטרנט הרשמי של סטארוגארד גדנסקי (באנגלית)
* האומנת שקיימה את הבטחתה, אתר יד ושם (בעברית)
* האתר הרשמי של קבוצת הכדורסל העירונית (באנגלית)
* "סטארוגארד גדנסקי", באתר JewishGen (באנגלית)
* "סטארוגארד גדנסקי", באתר השטעטל הווירטואלי
* סטארוגרד גדנסקי (פולין), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557603405171
* GND: 4290239-3
* LCCN: n85307825
* MusicBrainz: 0352a1d8-2afe-446e-ac53-aea84e44009c
* NKC: ge722134
* VIAF: 163278200
* WorldCat (עם VIAF): 163278200

 |
תבנית סטוריבורד לשיחה בין דמויות
לוח סטוריבורד
**סְטוֹרִיבּוֹרְד** (באנגלית: **Storyboard**; בתרגום חופשי: **תרחיש**[דרושה הבהרה]) הוא תכנון גרפי מוקדם לצורך צפייה טרום-חזותית בהפקות ותכנונים מסוגים רבים בתעשיות שונות. תהליך הסטוריבורד מורכב ואורך זמן רב.

היסטוריה
--------

הסטוריבורד הומצא על ידי חברת וולט דיסני בשנות ה-30. סטוריבורד שימש לראשונה עבור הסרט הקצר שלושה חזירונים קטנים. הסרט חלף עם הרוח היה הראשון שעשה שימוש מלא בסטוריבורד. מ-1940 הסטוריבורד שימש גם לסרטי לייב-אקשן, אך בשיטה מעט שונה.[דרושה הבהרה]

שימושים
-------

### בעסקים

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### באדריכלות

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### בבלשנות

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### בבידור

#### בפודקאסטים

סטוריבורד שנעשה לפרק 408 של הפודקאסט הרפתקאות הרדיו של ד"ר פלויד (אנ')
פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
#### בתיאטרון

תכנון גרפי אינו נפוץ בתיאטרון. מפיק התיאטרון הרוסי קונסטנטין סטניסלבסקי היה מהיחידים אשר השתמשו בתכנון למחזות והצגות.

#### בקולנוע

הסטוריבורד נוצר עבור סרטים מונפשים, ומאז יצירתו משמש כאמצעי המרכזי שעוזר להפיק סרטים וסדרות מונפשות. הנפשת הסטוריבורד מורכבת מציורים מוקדמים, דיאלוגים והערות. באולפני האנימציה הגדולים נפוץ השימוש בסטוריבורד.
השימוש בסטוריבורד הפך לפחות נפוץ בעקבות המעבר להנפשה ממוחשבת שאינה מצריכה[דרושה הבהרה] סטוריבורד.
השימוש בסטוריבורד בסרטי לייב-אקשן נעשה כדי ליצור טייזרים מוקדמים ופרסומות לטלוויזיה בקלות. הסטוריבורד חוסך עלויות הפקה ומוזיל יצירת סרטים.

#### בטלוויזיה

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### בספרות

#### ברומנים

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
#### בקומיקס

מספר קומיקסאים משתמשים בתכנון ליצירת הקומיקס שלהם בשיטה מעט שונה, השימוש כך אינו נפוץ וקורה לעיתים נדירות בקרוס-אוברים על מנת להזיל את ההפקה. [דרושה הבהרה]

יתרונות וחסרונות
----------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשאר התחומים.
היתרון הגדול בשימוש הוא הוזלת ההפקה. יתרון נוסף הוא שינויים בעלילה שיכולים להתבצע ברגע מבלי לעבור על תהליך ההפקה שנית[דרושה הבהרה]. יתרונות נוספים רבים קיימים בייחוד להנפשה. בלייב-אקשן קיימים כמה וכמה חסרונות.[דרושה הבהרה]

קישורים חיצוניים
----------------

ויקישיתוף מדיה וקבצים בנושא **סטוריבורד** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000303204
* NARA: 10632217

 |
ספה שמספר כריות מונחות עליה
ספה פורטוגזית מהמאה ה-19
ספה בסגנון שז לונג משנת 1996 בעיצוב של ויקו מגיסטרטי
אישה יושבת על ספה
**ספה** היא פריט ריהוט שנועד לישיבה של יותר מאדם אחד, תוך מתן תמיכה בגב ובזרועות. בדרך כלל כוללת הספה משענת מכל צד.

בבתי מגורים ספות נמצאות בדרך כלל בחדר המשפחה, בסלון, בחדר העבודה או בטרקלין.

המסגרת של ספות סטנדרטיות מורכבת מעץ או מתכת שעליה מונח ריפוד מכוסה במגוון רחב של בדים או עור (טבעי או סינתטי) ולפעמים שילוב של שניהם. ניתן למצוא ספות גם בבתי מלון ובחלק מהמשרדים, חדרי המתנה ועוד.

סוגים
-----

הסוגים הנפוצים ביותר של ספות הם ספה דו-מושבית או ספת שני מושבים בריטית, וספות עם יותר משני מושבים. ספה מודולרית נוצרת ממקטעים מרובים (בדרך כלל בין שניים לארבעה חלקים) ולעיתים כוללת לפחות שני חלקים שמתחברים בזווית של 90 מעלות או מעט יותר. נוהגים להשתמש בספות אלו כדי למלא פינות בחדרים. ספה זו מכונה גם ספה פינתית בבריטניה. ספה המיועדת לאדם אחד נקראת **כורסה**.

גרסאות אחרות לספה כוללות את ה"דיוואן" (ספה נמוכה חסרת רגליים), ספת ה"התעלפות" (חסרת משענת גב או משענת נמוכה יותר), "שז לונג" (ארוכה עם משענת יד אחת), "קנפה" (ספה מקושטת עם שלושה מושבים), ו"הספה העות'מאנית" (שנחשבת בדרך כלל לסוג של הדום). כדי לחסוך מקום, מספר ספות כפולות הן מיטות, דייבדס, או פוטונים.

ישנן גם ספות ששמן, הרשום כסימן המסחרי, ידוע כשם גנרי, כמו "דבנפורט" (אנ') או "צ'סטרפילד". בבריטניה צ'סטרפילד היא ספה עמוקה עם כפתורים ומשענות לזרועות ולגב באותו גובה, העשויה לרוב מעור מצ'סטרפילד. המונח באנגלית בריטית מוחל רק על סוג זה של ספת צ'סטרפילד. בקנדה, המונח "צ'סטרפילד" הוא מילה נרדפת לספה, והוא נפוץ בקרב קנדים מבוגרים; על פי סקר שנעשה באזור "Golden Horseshoe" באונטריו ב-1992, מונח זה הולך ונעלם במהירות מהאנגלית הקנדית. צפון קליפורניה הוא המקום היחיד, מלבד קנדה, שבו המונח "צ'סטרפילד" הוא שם נרדף לספה; גם שם הדבר נפוץ בעיקר בקרב התושבים המבוגרים יותר.

המונח "ספת שלושה חלקים" משמש לתיאור סט רהיטים המורכב מספה עם שניים או שלושה מושבים ועוד שתי כורסאות.

גלריה
-----

* ספה אדומה עם שני מושבים מרופדיםספה אדומה עם שני מושבים מרופדים
* ספה אפורה מסורתיתספה אפורה מסורתית
* ספה בצבע חום בהיר בחנות ספותספה בצבע חום בהיר בחנות ספות
* ספה עגולה בצבע חוםספה עגולה בצבע חום

ראו גם
------

* ספת עור
* כורסה
* ספסל
* ספת ליהוק

לקריאה נוספת
------------

* ג'ון גלואג (John Gloag), "מילון קצר לרהיטים", rev. ed. 1962. (לונדון: Allen & Unwin) (באנגלית)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ספה** |
| ויקישיתוף תמונות ומדיה בוויקישיתוף: **ספה** |

* אטימולגיה של המילה ספה מהעברית (באנגלית)
* ספה, באתר אנציקלופדיה בריטניקה (באנגלית)

הערות שוליים
------------

1. ↑  Immodesty Blaize: On Glamour - YouTube

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539397505171
* BnF: cb131636560 (data)
* GND: 4181725-4
* LCCN: sh94004016

 |
**סטוקסוזאורוס** (שם מדעי: ***Stokesosaurus***) הוא סוג של דינוזאור תרופוד, אשר חי במשך היורה העליון לפני 150 מיליון שנה באמריקה הצפונית. הממצאים שלו התגלו ביוטה, ארצות הברית סביב שנות ה-70 בידי הגאולוג ויליאם לי סטוקס שחשף אותו לאחר חילוץ של עצמות אלוזאורוס בתוך המונומנט הלאומי ג'ורסיק (Jurassic National Monument) שביוטה, והוא תואר ב-1974 על ידי עוזרו של סטוקס, ג'יימס ה. מדסן (James H. Madsen) שקרא לדינוזאור על שם עמיתו (מילולית: "זוחל/לטאת סטוקס"). ממצאים נוספים הגיעו ממספר מדינות כמו דקוטה הדרומית. ממצאים מאנגליה ששויכו במקור לסוג הופרדו לסוג אחר - ג'ורטירנט.

לפי ההערכות הגיע דינוזאור זה לאורך 3 עד 4 מטרים, והוא היה קל משקל יחסית, לא יותר מ-60 קילוגרם. במראהו דמה לטייניקולגראוס, והיה קרוב לפרוצרטוזאורוס, לאאוטירנוס ולקרוביהם. מעריכים שהוא השתייך למשפחת הפרוצרטוזאוריים, אך ב-2020 החליטו כמה חוקרים לשייך אותו למשפחה ייחודית - סטוקסוזאוריים.

טורף זה היה בעל חוטם ארוך, והיה בעל חוש ריח מחודד, בעל רגליים חזקות מותאמות לריצה ונראה שהיה מכוסה בנוצות. הוא חי לאורך היערות והשפלות של מורדות הרי הרוקי, בהם חיו מיני דינוזאורים רבים לרבות דיפלודוקיים, סטגוזאוריים, הקמפטוזאורוס והדריוזאורוס, וכן טורפים כמו האלוזאורוס, הטורווזאורוס והמארשוזאורוס.

קישורים חיצוניים
----------------

ויקישיתוף מדיה וקבצים בנושא **סטוקסוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
| היסטוריה כלכלית של מדינת ישראל |
| --- |
| 

|  |
| --- |
| * החרם הערבי
* מדיניות הקיצוב
* המשבר הכלכלי בשנותיה הראשונות של המדינה
* המדיניות הכלכלית החדשה
* החלפת שטרי בנק ומלווה חובה, 1952
* הסכם השילומים
* גאות ראשונה
* המדיניות הכלכלית החדשה (1962)
* מיתון 1966
* גאות שנייה
* משבר האנרגיה
* המהפך הכלכלי
* האינפלציה בישראל
* משבר מניות הבנקים
* תוכנית הייצוב הכלכלית של 1985
* משבר הקיבוצים
* הסדר חובות המושבים
* גאות ההיי-טק והמשבר
* חומת מגן כלכלית
* המחאה החברתית
* השפעת מגפת הקורונה על ישראל
 |

 |

הכלכלה הישראלית ידעה בין השנים 1954 ל-1965 צמיחה גדולה, שהחליפה את המשבר הכלכלי העמוק בו שקע המשק בשנת 1951.

לפני הגאות
----------

בשנת 1951, בוטלה מדיניות הקיצוב בגלל התמרמרות הולכת וגוברת של הציבור ממנה. ביטול המדיניות הוביל למשבר במשק, אשר גרם לכך שלממשלה לא יהיו מספיק יתרות מטבע חוץ. הממשלה ביקשה הלוואות מחו"ל, אך בגלל חוסר יכולת להחזיר את ההלוואות, המלווים סירבו להמשיך בהלוואות. במקביל גדל הגירעון בתקציב המדינה, והממשלה מימנה את הגירעון באמצעות הדפסת כסף, מה שגרם לעליית האינפלציה. שר האוצר, אליעזר קפלן הכריז על מדיניות כלכלית חדשה, אשר העלתה מיסים, קיבלה סיוע מממשלת ארצות הברית, והנפיקה איגרות חוב ממשלתיות. למרות שהתוכנית הצליחה להגדיל את היצוא ואת יתרות המט"ח, האבטלה גדלה, והאינפלציה עלתה ל-66% ב-1952. נוצר חשש ממשי לתפקוד המדינה. שנת המפנה הייתה 1953, עת הגיעו השילומים מגרמניה.

התחלת הגאות
-----------

באמצעות עזרה מכספי השילומים, הממשלה הורידה את האינפלציה לרמה נמוכה, והאיצה את הפעילות הכלכלית במשק. התוצר עלה ב-10% לשנה בזכות העלייה ההמונית, וכ-5% בתוצר לנפש. רמת החיים במשק עלתה ובכך עודדה עלייה מארצות הרווחה, והאבטלה ירדה. המדינה יזמה פרויקטים לאומיים חדשים שהביאו לעליה בביקושים, בתוצר ויצרו מקומות תעסוקה רבים, כמו הקמת נמל אשדוד, הקמת המוביל הארצי והרחבת מפעלי ים המלח.

החלשות הצמיחה
-------------

בתחילת שנות ה-60, נמשכה העלייה ברמת החיים. אך הצריכה ורמת החיים עלו יותר מאשר התוצר, מה שפגע ביכולת הצמיחה העתידית של המשק. 

העלייה גרמה לפער בין היצוא והיבוא. הדרישה הגוברת לפועלים במשק שהיה שרוי בתעסוקה מלאה הביאה לעלייה בשכר ולאינפלציה של כ-10% בשנת 1962. שר האוצר דאז, לוי אשכול, פיחת את הלירה לעומת הדולר האמריקאי, כך ששער החליפין נקבע על 3 לירות לדולר, במקום 1.80 לירות לדולר עד אז. הפיחות גרם לשביתות ולהעלאת מחירים, ולא השיג את יעדו. המשך הסכם השילומים אפשר את הפחתת האינפלציה ל-5% בשנת 1964.

סיום הגאות
----------

הגאות נפסקה בשנת 1965. הפסק כספי השילומים הביא לעליית האינפלציה ל-7%. ראש ממשלת ישראל, לוי אשכול, ניסה להתמודד עם האינפלציה באמצעות הקטנת תקציב המדינה והעלאת מסים. סיום פרויקטים לאומיים הקטין את הביקוש לעובדים והביא יחד עם הורדת התקציב למיתון עמוק, בו שקע המשק בסוף השנה, שהסתיים רק עם פרוץ מלחמת ששת הימים, והתחלת הגאות השנייה.

קישורים חיצוניים
----------------

* אתר למנויים בלבד מירב ארלוזורוב, נס כלכלי: כשבן-גוריון החליט להציל את ישראל מקריסה בכל מחיר, באתר TheMarker‏, 20 במרץ 2018
**פטר גאבה** (בבולגרית: **Петър Габе**;‏ 18 בפברואר 1857, יליסבטגרד, האימפריה הרוסית (כיום אוקראינה) – 27 במרץ 1927, סופיה, ממלכת בולגריה) היה אגרונום, עיתונאי ואיש ציבור יהודי אוקראיני בולגרי. ידוע בכך שב-1894 היה היהודי הראשון שנבחר לאספה הלאומית של בולגריה. בחירתו בוטלה מטעמים אנטישמיים.

קורות חיים
----------

### ראשית חייו

נולד ב-1857 בעיר יליסבטגרד בשם פסח גבאי יזראלייביץ'. לפי חלק מהמקורות היה ממשפחה של קנטוניסטים. גאבה סיים בית ספר תיכון באודסה ובהמשך עסק בהוראה. באודסה פגש באקתרינה סמוילובנה דוּאֶל (ברוסית: Екатерина Самойловна Дуел) בתו של סוחר דגן אמיד, והשניים נישאו. גאבה התעתד להתחיל לימודים אקדמיים אך לא הותר לו להירשם בשל מוצאו היהודי. גאבה לחם במהלך המלחמה העות'מאנית-רוסית (1877–1878) במסגרת גדוד מתנדבים. בקיץ 1884 היגרו גאבה ומשפחתו לחבל דרום דוברוג'ה בשטחי נסיכות בולגריה. לפי גרסה אחת הגיעו לאור פרסומים בעיתונות הרוסית על כך שממשלת בולגריה מעודדת הגירה לשטחיה לצורכי חקלאות ולפי גרסה שנייה, נאלץ לגלות משטחי האימפריה הרוסית לאור עמדותיו הפוליטיות.

### בחירתו לאספה הלאומית ואחריתו

גאבה התגורר בבלצ'יק והקים חווה חקלאית מודרנית לתקופתה, אשר שימשה דוגמה לאיכרי הסביבה. הוא הפך לדמות ציבורית מוערכת בקרב תושבי דרום דוברוג'ה. ב-1891 הוענקה לו אזרחות בולגרית. גאבה פרסם מספר מאמרים בעיתונות הבולגרית שעסקו בחשיבות המחקר הכלכלי והאגרונומי לצורך פיתוח החקלאות בבולגריה. כיהן כיועץ לממשלו של קונסטנטין סטואילוב וסייע בהכנת תוכנית כלכלית לפיתוח אזור דרום דוברוג'ה. ב-10 בספטמבר 1884 נערכו בחירות בבולגריה, וגאבה נבחר לציר מטעם אזור דרום דוברוג'ה, לאספה הלאומית השמינית.(בול') ב-15 באוקטובר 1894 נשבע אמונים לפרלמנט בפני הרב הראשי ליהודי בולגריה ד"ר מוריץ גרינוואלד על גבי ספר תנ"ך. גאבה הבטיח לגרינוואלד לפעול מול ממשלת בולגריה לתמיכה במערכת החינוך היהודית. התקופה בה נבחר גאבה הייתה רוויה בתקריות אנטישמיות ובכלל זה עלילות דם ופרעות בקהילות שונות, ואנטישמיות זו, קנתה לה אחיזה במערכת הפוליטית הבולגרית. כחדשיים לאחר בחירתו הועלתה בפרלמנט טענה שקרית שגאבה אינו אזרח בולגרי. כונסה ישיבת אספה לנושא ובה נאם גאבה, הזים את השמועות וציין שנבחר בקולם של איכרי דוברוג'ה ולמענם. וכך, בניגוד לזכויות המיעוט היהודי שעוגנו בחוקת טרנובו, הצביעה האספה הלאומית על הדחתו של גאבה ומינוי חבר אספה בולגרי תחתיו.

לאחר תבוסת בולגריה במלחמת הבלקן השנייה ואבדן חבל דרום דוברוג'ה לממלכת רומניה, עברה משפחת גאבה לסופיה. הוא היה פעיל בולט למען זכויות המיעוט הבולגרי בחבל דרום דוברוג'ה, ופעל להשבת החבל לבולגריה. בשל עמדותיו אלו נדון למוות שלא בפניו בפני בית דין רומני. גאבה הצטרף לתנועה הציונית בבולגריה והיה פעיל בסניף סופיה של התנועה. הוא הלך לעולמו ב-1927 בסופיה והוא בן 70 שנים. בתו הייתה המשוררת והסופרת הנודעת דורה גאבה.

קישורים חיצוניים
----------------

ויקישיתוף מדיה וקבצים בנושא **פטר גאבה** בוויקישיתוף

הערות שוליים
------------

1. 1 2  פטר גאבה - למען עצמאות בולגריה, באתר kultura.bg (בבולגרית).
2. ↑  מלאו 130 שנים להולדתה של דורה גאבה, באתר antimovski-han.org (בבולגרית).
3. 1 2  יוסף קונפורטי, **להפוך לבולגרים** - יהדות בולגריה בשנים 1878–1918, הוצאת מכון בן צבי, ירושלים, 2020, מסת"ב 9789652352125, עמודים 186-185.
4. ↑  מיכאל בר-זוהר, **הרכבות יצאו ריקות**, הוצאת הד ארצי, אור יהודה, 1999, עמוד 20. בר-זוהר מכנה את האירוע: "תקרית מבישה".

  


|  |  |
| --- | --- |
| בקרת זהויות עריכת הנתון בוויקינתונים | 
* NKC: js20231172844

 |
**ויולה פטרסון** (באנגלית: **Viola Paterson**;‏ 19 בפברואר 1899 – 1981) הייתה ציירת בריטית, חרטת עץ ואמנית חיתוך עץ צבעוני.

ביוגרפיה
--------

פטרסון נולדה בהלסבורג שבסקוטלנד למשפחה אמנותית, אביה היה האדריכל אלכסנדר ניסבט פטרסון ואילו אמה, מרגרט המילטון, הייתה ציירת ורוקמת. האמן ג'יימס פטרסון, אחד מ"נערי גלאזגו", היה דודה של ויולה פטרסון וכך גם ויליאם פטרסון שניהל גלריה לאמנות ברחוב בונד. היא הייתה הנושא של ציור מאת ויליאם ראסל פלינט.

בזמן שלמדה בבית ספר בלונדון במהלך 1917 ו-1918 פטרסון לקחה שיעורים, מהנרי טונקס בבית הספר לאמנות סלייד לפני שחזרה לסקוטלנד ולמדה בבית הספר לאמנות של גלאזגו בין השנים 1919 ל-1923. היא המשיכה את לימודיה בפריז באקדמיה דה לה גרנדה שאומייר עד 1925 ולמדה גם בבית הספר שניהל אנדרה לוט במונפרנאס. פטרסון נשארה בפריז, אך גם נדדה ברחבי אירופה, כולל ביקורים ממושכים במלטה ובוונציה.

פטרסון עיצבה שלושה חלונות ויטראז' עבור כנסיית סנט ברייד בהלסבורג אשר הושלמו והותקנו ב-1931. לאחר תקופה מסוימת בדרום צרפת, חזרה פטרסון לבריטניה, והפליגה באחת הנסיעות המסחריות האחרונות מהים התיכון לפני תחילת מלחמת העולם השנייה. במהלך המלחמה שירתה באדמירליות באוקספורד ולאחר מכן התגוררה באזור צ'לסי בלונדון כשמלחמה הסתיימה. ב-1955 היא חזרה להלסבורג, שם התגוררה בלונג קרופט, בית המשפחה שעיצב אביה, למשך שארית חייה.

פטרסון הייתה ציירת ויוצרת הדפסים פוריה. היא הפיקה לעיתים קרובות הדפסי חיתוכי עץ צבעוניים במהדורות מוגבלות של שש או שתים עשרה, לעיתים קרובות שילבה אזורים מודפסים עם תוספות צבעי מים מצוירים. היא פיתחה טכניקה, שאותה כינתה סוגי עץ, לחריטת קווים על גוש עץ כדי להפריד בין אזורי צבע שונים. הדפסים בולטים של פטרסון כללו רקדני בלט שהוצגו באגודת ציירי גרייבר בצבע ב-1932, לובסטר שהוצג בגלריה רדפרן ב-1937 וסדרה של ליטוגרפיות צבעוניות אותה הפיקה ב-1940.

פטרסון הציגה באקדמיה המלכותית בלונדון, עם האקדמיה המלכותית הסקוטית, המכון המלכותי לאמנויות גלאזגו, אגודת האמנים הסקוטיים ואגודת יצרני ההדפסים. בין הגלריות המסחריות, הן גלריית בלגרייב והן בגלריה פרקין, אירחו תערוכות של עבודותיה. עבודתה נכללה גם בתערוכה של גלריית בלגרייב על משפחת פטרסון ב-1977, ורטרוספקטיבה סולו נערכה בבית העגול במהלך 1983. המוזיאון הבריטי מחזיק בשלוש דוגמאות של ההדפסים שלה ולמוזיאון ויקטוריה ואלברט יש דוגמה להדפס הלובסטר שלה.

הערות שוליים
------------

1. ↑  Grant M. Waters (1975). Dictionary of British Artists Working 1900-1950. Eastbourne Fine Art.
2. ↑  Collections Online | British Museum, www.britishmuseum.org
3. ↑  "DSA Architect Biography Report;- Alexander Nisbet Paterson". Dictionary of Scottish Architects. 2016
4. ↑  Peter J.M. McEwan (1994). The Dictionary of Scottish Art and Architecture. Antique Collectors' Clu
5. ↑  Paul Harris & Julian Halsby (1990). The Dictionary of Scottish Painters 1600 to the Present. Canongate
6. ↑  David Buckman (2006). Artists in Britain Since 1945 Vol 2, M to Z. Art Dictionaries Ltd.
7. ↑  Jude Burkhauser, ed. (1990). Glasgow Girls Women in Art and Design 1880-1920. Canongate
8. ↑  Robin Garton (1992). British Printmakers 1855-1955 A Century of Printmaking from the Etching Revival to St Ives. Garton & Co / Scolar Press
9. ↑  "Lobster". Victoria & Albert Museum

|  |  |
| --- | --- |
| בקרת זהויות עריכת הנתון בוויקינתונים | 
* RKD: 208132
* TePapa: 1783
* ULAN: 500161566
* VIAF: 155845241
* WorldCat: viaf-155845241

 |
**ורדנבורג** (באנגלית: **Vredenburg**) היא עיירה הממוקמת בפרובינציית הכף המערבי בדרום אפריקה.

היסטוריה
--------

העיירה הוקמה בשנת 1875 כקהילה של הכנסייה הרפורמית ההולנדית (אנ') בכדי להעניק שירותי דת לתושבי האזור. שמה של העיירה שונה פעמיים לאחר מחלוקות על המים בין חקלאי האזור, ורק לאחר שהמחלוקות נפתרו, הוסכם לשנות את שם העיירה לוורדנבורג.

גאוגרפיה
--------

ורדנבורג נמצאת במערב פרובינציית הכף המערבי ומרוחקת כ־10 קילומטרים מחופי האוקיינוס האטלנטי. העיירה ממוקמת על חצי אי קטן אשר מצפון לו נמצא מפרץ סנט הלנה (אנ') ומדרום לו נמצא מפרץ סלדנהה (אנ'). בנוסף, העיירה מרוחקת כ־120 קילומטרים מבירת פרובינציית הכף המערבי ואחת משלוש ערי הבירה של דרום אפריקה, קייפטאון.

דמוגרפיה
--------

נכון לשנת 2011, בוורדנבורג מתגוררים 38,382 תושבים. העיירה מחלוקת לארבע שכונות מגורים. 56% מתושבי העיירה הם צבעוניים, 29% הם שחורים, 14% לבנים, והשאר, כאחוז אחד, הם אחרים. כ־70% מתושבי העיר מדברים באפריקאנס, כ־20% מהם מדברים בקוסה וכ־5% מדברים אנגלית.

כלכלה
-----

כלכלת ורדנבורג מתבססת על תיירות ועיבוד דגים. עם זאת, בעיירה שוכן אזור תעשייה (המשמש בעיקר את תעשיות הרכב והמכונאות) וקניון. כ־5 קילומטרים מדרום מערב לעיר נמצאים מחסנים לאחסון המינרלים הכבדים (כמו טיטניום דו־חמצני, זירקון ורוטיל) הנכרים במכרות הנמצאים בצפון פרובינציית הכף הצפוני. באזור העיירה שוכן גם פארק מאובנים.

תחבורה
------

העיר מחוברת לרשת הכבישים הלאומית ולקו ראשי של רכבות, אך הוא משמש בעיקר רכבות משא.

קישורים חיצוניים
----------------

ויקישיתוף מדיה וקבצים בנושא **ורדנבורג** בוויקישיתוף

הערות שוליים
------------

1. ↑  Census 2011: Main Place: Vredenburg, Adrian Frith (באנגלית), נתונים סטטיסטים על ורדנבורג, באתר "Adrian Frith"
2. ↑  About Vredenburg, SA-Venues (באנגלית), על ורדנבורג, באתר "SA-Venues"
3. ↑  Namakwa Sands, South Africa, TRONOX (באנגלית), מידע על מכרות בכף הצפוני, באתר TRONOX

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007494388605171
* GND: 1159593426
* LCCN: no2003088130
* VIAF: 135215938
* WorldCat (עם VIAF): 135215938

 |
**המועדון** (בעבר **מועדון גימל - תוכנית המסיבה הישראלית**) הייתה תוכנית רדיו ישראלית שהוגשה על ידי השדרן ומפיק הרדיו הישראלי איתן גור בין השנים 2012-2017. התוכנית שימשה במת חשיפה לאומני מוזיקה אלקטרונית ומוזיקה שחורה ישראלים בתחילת דרכם המקצועית.

התוכנית החלה את שידוריה ברשת גימל בשנת 2012 ושודרה בכל יום שישי בין השעות 01:00-22:00, עד לסגירת התחנה במסגרת הרפורמה ברשות השידור וסגירתה של רשות השידור במאי 2017. ביולי 2017, כחודשיים לאחר ירידתה משידור, עלתה מחדש התכנית לשידור ברדיו פלוס האינטרנטי, שם היא שודרה בימי חמישי בין השעות 20:00-23:00.

בין היוצרים והאמנים הישראלים המפורסמים שהתארחו בתוכנית נמנו עופר ניסים, סקאזי, בורגור, קפה שחור חזק.

מבנה התוכנית
------------

### שעה ראשונה

השעה הראשונה של התוכנית הוקדשה באופן קבוע לשידור מוזיקה שחורה.

### שעה שנייה

בשעה השנייה התארח תקליטן או מוזיקאי ישראלי.

### שעה שלישית

בשעה השלישית שודרו מיקסים (אנ') של מוזיקה אלקטרונית.

#### מתחת לכיסוי

**מתחת לכיסוי** (באנגלית: **Under The Cover**) הייתה פינה מוזיקלית קבועה ששודרה בתוכנית בין השנים 2015–2016, אשר הופקה והוגשה על ידי האחים שירן ירמיה וערן ירמיה, תחת שמות הבמה שלהם Shirane ו-Jeremie.

הפינה התמקדה בסקירה שבועית של החידושים וההמצאות בעולם היצירה והמוזיקה הישראלית ובביצוע גרסאות כיסוי מקוריות ליצירות במוזיקה הישראלית והבינלאומית כפי שהוצג לראשונה במגזין חלונות (גרסת סוף השבוע) בהנחיית שדרנית הרדיו עפרה הלחמי.

במהלך שידורי הפינה נסקרו אמנים ויוצרים מפורסמים, והוצגו זמרים ויוצרים ישראלים בתחילת דרכם.

מתחת לכיסוי שודרה לראשונה ב-21 באוגוסט 2015 וכללה הפקת גרסת כיסוי ללהיט הבינלאומי "On the Regular"(אנ') של המוזיקאי האמריקאי Shamir Bailey(אנ'), אשר זכתה לחשיפה משמעותית בפני עצמה לאחר שהזמר המקורי צייץ מחשבון הטוויטר הרשמי שלו שהביצוע היה "מדהים".

קישורים חיצוניים
----------------

* העמוד הרשמי של התוכנית באתר facebook
* העמוד הרשמי של הפינה מתחת לכיסוי באתר facebook
* הקלטות הסכתי הפינה המוזיקלית מתחת לכיסוי באתר SoundCloud

הערות שוליים
------------

1. ↑  "היוצרות של BPM ברשת גימל". *BPM*. נבדק ב-27 בספטמבר 2021. `{{cite web}}`:  (עזרה)
2. ↑  "סקירת מדיה - רשימה של תכניות רדיו ואנשי תקשורת שישמחו לקבל פניות ישירות ממוסיקאים". *אקו"ם*. נבדק ב-27 בספטמבר 2021. `{{cite web}}`:  (עזרה)
3. ↑  "להאזנה במועדון גימל: מקבלים את חורף 2013 בלילה לוהט במיוחד". *רשות השידור*. נבדק ב-27 בספטמבר 2021. `{{cite web}}`:  (עזרה)
4. ↑  איתן גור. "עופר ניסים מתארח במועדון גימל". *YouTube*. נבדק ב-7 בספטמבר 2019. `{{cite web}}`:  (עזרה)
5. ↑  "עפרה הלחמי מגזין חלונות". *facebook*. נבדק ב-7 בספטמבר 2019. `{{cite web}}`:  (עזרה)
6. ↑  "מתחת לכיסוי פרק מס' 5". *SoundCloud*. נבדק ב-25 בספטמבר 2021. `{{cite web}}`:  (עזרה)
7. ↑  "מתחת לכיסוי פרק מס' 1". *SoundCloud*. נבדק ב-25 בספטמבר 2021. `{{cite web}}`:  (עזרה)
8. ↑  "תגובתו של הזמר שמיר ביילי לגרסת הכיסוי שהושמעה בפינה". *Twitter*. נבדק ב-7 בספטמבר 2019. `{{cite web}}`:  (עזרה)
**ויולה אורגניסטה** (באיטלקית: **Viola organista**) היה כלי נגינה ניסויי שהומצא על ידי לאונרדו דה וינצ'י. היה זה כלי המקלדת-מיתר בעל קשת הראשון שהומצא ושרישומים שלו שרדו עד לימינו.

תיאור
-----

הרעיון המקורי של לאונרדו, כמתואר ברישומיו מהשנים 1489-1488 בקודקס אטלנטיקוס, היה להשתמש בגלגל אחד או יותר שיסתובבו באופן רציף וכל אחד מהם ימשוך בקשת מעגלית, בדומה לרצועות במנוע הרכב, שתהיה ממוקמת מתחת למיתרים. הקלידים ימשכו את המיתרים לכיוון הקשת שתמשוך במיתר ותשמיע את הצליל המתאים. באחד העיצובים השתמש לאונרדו בשריגים שאפשרו לנגן על אותו המיתר מספר צלילים, מה שאיפשר להפחית את מספר המיתרים, אך בעיצוב אחר לכל צליל היה מיתר משל עצמו.

לאונרדו לא בנה את הכלי. הכלי הדומה הראשון שנבנה בפועל היה ה**גייגנוורק** מ-1575 שנבנה על ידי הנס היידן (גר'), ממציא כלי נגינה גרמני.

ב-1993 בנה אקיו אובוצ'י כמה כלים על פי השרטוטים של לאונרדו, ואלה אף שימשו בקונצרט שנערך בג'נובה שבאיטליה בשנת 2004.

בשנת 2013 בנה הפסנתרן הפולני סלבומיר זובז'יצקי שחזור משלו לכלי וניגן בו לראשונה באקדמיה למוזיקה בקרקוב.

לקריאה נוספת
------------

* Carolyn W. Simons, "Sostenente piano", and Emanuel Winternitz and Laurence Libin, "Leonardo da Vinci," Grove Music Online ed. L. Macy (Accessed April 2, 2005 at www.grovemusic.com), (subscription access)
* "Sostenente piano", *The New Harvard Dictionary of Music*, ed. Don Randel. Cambridge, Massachusetts, Harvard University Press, 1986. מסת"ב 0-674-61525-5

קישורים חיצוניים
----------------

ויקישיתוף מדיה וקבצים בנושא **ויולה אורגניסטה** בוויקישיתוף
* Home - Viola Organista
* השחזורים של אקיו אובוצ'י כפי שהוצגו בגנואה
* השחזור של סלבומיר זובז'יצקי בקונצרט באקדמיה למוזיקה בקראקוב באוקטובר 2013.

הערות שוליים
------------

1. ↑  "Akio Obuchi's Workshop"
2. ↑  "כלי הנגינה שהמציא דה וינצ'י קם לתחייה בעזרת פסנתרן פולני", הארץ.
3. ↑  "Viola organista made by Sławomir Zubrzycki", יוטיוב.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 83f85adc-472c-45ea-ba5e-22e5a825d49f

 |
**יונת זית אפריקנית** (שם מדעי: *Columba arquatrix*) היא מין של יונה החיה במזרח אפריקה ובקצה ערב ובעלת צבעים בולטים על גופה.

מאפיינים
--------

יונים אלה בעלות נוצות גב וכנפיים חומות-סגולות כהים. הראש אפור עם כתמים צהובים מסביב לעיניים והמקור צהוב. הצוואר והחזה ורודים ומאחורי העורף פסים שחורים-לבנים. הבטן ורודה ומנוקדת בנקודות לבנות. הרגליים צהובות והזנב חום-סגול כהה. הנקבות יותר קטנות מהזכרים וגם יותר עמומי צבע. אורכם מגיע ל-37–42 ס"מ ומשקלם ל-300–450 גרם (בזכרים).

היונים חיות באפריקה שמדרום לסהרה בטווח שמאתיופיה לקצה דרום אפריקה וממזרחה לשם באנגולה וכן בערב הסעודית ותימן. הן חיות בעיקר ביערות הרריים וכן בסבכי שיחים הרריים. הם גם מצויות בקרקעות חקלאיות וניזונים מפירותיהם, מה שגורם לחקלאים לצוד אותם.

יונים אלו חיות בקבוצות גדולות, בעיקר כצעירים ולעיתים ינדדו לאזורי האכילה שלהם כמה קילומטרים. הם ניזונות בעיקר מפירות שונים ומזרעים אך גם מחרקים ומזחלי חרקים וכן הם מפיצים את זרעי הצמח הפולש ממין Solanum mauritianum.

קישורים חיצוניים
----------------

ויקישיתוף מדיה וקבצים בנושא **יונת זית אפריקנית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  יונת זית אפריקנית באתר הרשימה האדומה של IUCN
**יונת סיישל כחולה** (שם מדעי: *Alectroenas pulcherrimus*) היא עוף ממשפחת היוניים ומהסוג יונה כחולה החיה על עצים באיי סיישל שבאוקיינוס ההודי ממזרח לאפריקה.

מאפיינים
--------

היונה מגיעה לאורך 25 ס"מ והיא בעלת גוף כחול כהה עם חזה וראש לבנים ובעלי נוצות רחבות וציצות מאחורי ראשה הבולטות כאשר היא מתרגשת. הפנים צבועות באדום עז, הרגליים אפורות והמקור צהוב וקטן. הצעירים בעלי ראש אפור כהה עם כתר מאחורי הראש והגוף בעל כנפיים ירקרקות וגוף חום כהה עם צהוב חיוור.

היונה חיה בטבע באיי סיישל שממזרח לאפריקה. היא חיה ביערות בעיקר באיים דניס, אי הציפורים, אריד וקוריוס. בעבר צדו הרבה את היונים הללו אך הציד נפסק והיונים התרבו מאוד.

אלו יונים אוכלי פירות וזרעים החיים ביחידות או בזוגות ומעופפים בצמרות היערות באיים. לתצוגת החיזור הזכרים פורעים את ראשיהם ומפתלים אותם לאחור וכן מנענעים את כנפיהם. הם מקננים בדרך כלל על עצים או שיחים ומטילים ביצה אחת או שתיים. הביצה בוקעת כעבור 21 יום. בניגוד לשאר היוניים הם מעכלים ושוברים את הזרעים בקיבתם והלשלשת שלהם אינה שופעת כמו של שאר היונים.

קישורים חיצוניים
----------------

ויקישיתוף מדיה וקבצים בנושא **יונת סיישל כחולה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

* יונת סיישל כחולה, באתר birdlife

הערות שוליים
------------

1. ↑  יונת סיישל כחולה באתר הרשימה האדומה של IUCN
**ורה ויידמן** היא כנרת ישראלית, ילידת סנקט פטרבורג, רוסיה. ויידמן נחשבת כנרת מובילה, ומנגנת עם תזמורות ומנצחים מובילים בארץ ובעולם. מאז 2007 מנגנת גם בויולה.

ויידמן למדה מוזיקה במוסקבה, בבית הספר התיכון המיוחד שליד הקונסרבטוריון, והמשיכה את לימודיה בקונסרבטוריון של מוסקבה אצל פרופ' בוריס בלנקי ופרופ' דוד אויסטרך. בשנת 1973 עלתה לישראל. במסגרת הכשרתה בישראל, ויידמן לקחה חלק בכיתות אמן של אייזק שטרן במרכז למוזיקה ירושלים במשכנות שאננים. ב-1988, בקונצרט הבכורה של התזמורת הסימפונית הישראלית ראשון לציון, ניגנה ויידמן כסולנית התזמורת. ב- 1995 ניגנה את הקונצ`רטו לכינור מאת הינדמית בפסטיבל הינדמית בשטוטגרט, גרמניה, שנערך לציון מאה שנה להולדתו. בדצמבר 2005 הופיעה בביצוע בכורה לקונצ'רטו לכינור מאת אלכסנדר אוריה בוסקוביץ'. לאורך הקריירה שלה הופיעה כסולנית עם כל התזמורות בישראל, ביניהן התזמורת הפילהרמונית הישראלית, התזמורת הסימפונית ירושלים והתזמורת הקאמרית הישראלית, וכן עם תזמורות ברחבי העולם. ויידמן כיהנה גם כמנהלת אמנותית ונגנית ראשית בתזמורת קשתניות קאמרטה רמת השרון.

במרץ 2018 הגדיר ה-New York Concert Review את נגינתה של ויידמן את מכלול היצירות לכלי קשת לא מלוות של יוהאן סבסטיאן באך כהישג ענק. 

ויידמן היא אחות לנלה ויידמן ולפיזיקאי לב ויידמן, מתגוררת בתל אביב.

הערות שוליים
------------

1. ↑  אתר למנויים בלבד חגי חיטרון, האתגר הגדול של הכנרת מריאנה וסילייבה, באתר הארץ, 18 באוגוסט 2015
2. 1 2  Faculty | Tel-Hai International Piano Master Classes, www.masterclasses.org.il
3. ↑  Vera Vaidman (Violin, Viola) - Short Biography, www.bach-cantatas.com
4. ↑  Vera Vaidman's Homepage, www.tau.ac.il
5. ↑  אמנים - ורה ויידמן, באתר www.habama.co.il
6. ↑  Schrade, Rorianne. "Bargemusic Presents Masterworks Series: Vera Vaidman in Review". *New York Concert Review, Inc*. נבדק ב-6 באוגוסט 2022. a colossal achievement in the field of classical music `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313325905171
* ISNI: 0000 0000 7771 669X
* LCCN: no2010047480
* VIAF: 108091238
* WorldCat (עם VIAF): 108091238

 |
מספנת מיקולאייב.
**מספנת מיקולאייב** (באוקראינית: **Миколаївський суднобудівний завод**) היא מספנה מרכזית בבעלות המדינה באמצעות תאגיד אוקראובורונפרום וממוקמת במיקולאייב שבאוקראינה. המספנה מכונה בדרך כלל **המספנה הצפונית של מיקולאייב**. עד 2017 היה ידוע כ**מספנה על שם הקומונארדים של באקו 61**.

היסטוריה
--------

בשנת 1788, האזור היה חלק מהאימפריה הרוסית כאשר **האדמירליות ניקולאייב** על גדות הנהר אינגול הייתה במרחק כ-89 קילומטרים מהים השחור. בשנה שלאחר מכן הושקה הפריגטה הראשונה עם 44 תותחים, *ניקולאי הקדוש* שמה. בשנים 1827–1829 נסגרה אדמירליות חרסון השכנה והתמזגה עם זו שבניקולייב (מיקולאייב).

בשנת 1851 הורה המדינאי האדמירל מיכאיל לזארב לשפץ את המספנה. בשנת 1910 הממשלה החליטה להפסיק לבנות ספינות קרב ולסגור את המספנה, אך היא נפתחה מחדש בשנה שלאחר מכן כ**תאגיד בניית הספינות הרוסית** בבעלות **צרפתית** (ונקרא בשם Russud,).

בשנים 1911–1914 נבנו בגדה השמאלית של נהר אינגול שני דרגשי בנייה עם מסלולי החלקה, בית מלאכה להרכבה וריתוך, מספר מבנים ורציף הולם והיא שירתה את הצי הרוסי הקיסרי.

בתחילת העידן הסובייטי, שונה שם המספנה ל"חצר אנדרה מרטי (צפון)". בשנת 1931 נקראה בשם המספנה על שם 61 קומונארדים. מכאן ואילך המספנה ייצרה סירות טורפדו, משחתות, סיירות קלות, צוללות; ספינות אספקה ימיות, כולל ספינות הצלה למטרות שונות המצוידות במערכות הפעלה במים עמוקים והייתה לאחת המספנות הגדולות במדינה.

המספנה נקראה מספנה מספר 200 (על שם 61 קומונארדים) ב-30 בדצמבר 1936, ושמה שונה למספנה מספר 445 כשנפתחה מחדש לאחר תום מלחמת העולם השנייה ושימשה לייצור כלי שיט עבור הצי הסובייטי.

מאז התפרקות ברית המועצות משמשת את הצי האוקראיני בשיפוץ אוניות וייצור ספינות קרב.

ספינות
------

### סיירות

* סיירות קרב מסדרת קרונשטדט : 1 (יחד עם מספנת האדמירליות)
* סיירת קארה: 7
* סיירת סלאבה: 4

### משחתות

* משחתת סקורי: 18

### צוללות

* צוללת כיתת שצ'וקה

### אוניות מערכה

* הקיסר אלכסנדר השלישי
* אימפרטריצה מריה
* הקיסר ניקולאי הראשון
* אימפרטריצה יקטרינה הגדולה

קישורים חיצוניים
----------------

ויקישיתוף מדיה וקבצים בנושא **מספנת מיקולאייב** בוויקישיתוף
* 

* אתר האינטרנט הרשמי של מספנת מיקולאייב

הערות שוליים
------------

1. 1 2  Polmar, p. 407
2. 1 2 3  Shipyard's office public website (אורכב 25.02.2018 בארכיון Wayback Machine), Accessed 6/9/2008
3. ↑  Hauner, pp. 87–120
4. ↑  Black Sea Fleet Information Resource Online
**סָאוֹ שֶׁהֱוֵוא תֶּהָאִיק** (בבורמזית: **စဝ်ရွှေသိုက်**;‏ 16 באוקטובר 1895 – 21 בנובמבר 1962) היה פוליטיקאי ואריסטוקרט בורמזי יליד מדינת שהאן. נשיא בורמה הראשון בין 1948, עת השיגה המדינה עצמאות מהאימפריה הבריטית, ל-1952, עת הוחלף בידי בא או.

ביוגרפיה
--------

סאו שהווא תהאיק, הידוע במלוא שם האצולה שלו **קמבווסארהטה ת'רי פאוואראמאוואונטה תודמארזה**, נולד ב-16 באוקטובר 1896. בצעירותו למד בבית הספר שאן צ'יפס, שלימים נקרא מכללת קמבאוזה, בטאונגג'י שבבורמה, באותה העת חלק מן הראג' הבריטי. הוא נכנס לשירות צבא הודו הבריטית במהלך מלחמת העולם הראשונה, וגם שירת בשירות הגבול הצפון-מזרחי בשנים 1920–1923, לגבולות הרפובליקה הסינית וטיבט. הוא הפך לסאופה (השליט האריסטוקרטי של מדינת שהאן) לאחר מותו של אביו, סאו מאונג, בשנת 1929. הוא שב לשירות הצבאי ב-1939 ושירת עד 1942. הוא התחתן ארבע פעמים, והביא לעולם 11 ילדים.

לאחר העצמאות מהבריטים ב-4 בינואר 1948, הוא הפך לנשיא הראשון של איחוד בורמה ושימש כראש המדינה הטקסי – נשיא בורמה, בין 1948 ל-1952. נוסף על כך כיהן בתפקיד יו"ר לשכת הלאומים עד 1962. נאומו הראשון מטעם נשיאות האומה ביום העצמאות, 4 בינואר 1948, תיאר את מעלת האחדות, כשאמר: "היום הוא עבורנו לא רק יום של חופש, אלא גם יום של איחוד מחדש. במשך זמן רב, הגזעים העיקריים של בורמה, הקאצ'ינים והצ'ין נטו להסתכל על עצמם כיחידות לאומיות נפרדות. מאוחר יותר, החזון האצילי, החזון של איחוד בורמה, ריגש את ליבנו, ואנו עומדים מאוחדים היום כאומה אחת הנחושה לפעול באחדות ולהסכים לקידום האינטרסים של בורמה ולהשגתם המהירה. העמדה הראויה כאחת האומות הגדולות בעולם. האחדות היא שהביאה את מאבקנו לעצמאות למימוש מוקדם זה ואולי האחדות תמשיך להיות מילת המפתח של כל חבר ברפובליקה העצמאית הריבונית המכונה מעתה איחוד בורמה."

ב-4 בינואר 1949 התקיימה העצרת ההמונית מחוץ לעירייה לציון יום השנה הראשון ליום העצמאות, שהווא תהאיק נשא נאום אזהרה על אלימות שהרסה את החופש, החירות והדמוקרטיה. הוא אמר לקהל: "שיתוף פעולה והבנה לא יכולים להיווצר כל עוד יסוד האלימות או האיום באלימות קיים, שכן לאלימות אין מקבילה בחופש, והחירות מסתיימת במקום בו מתחילה האלימות. הנסיגה הנערכת של הדמוקרטיה בעולם כיום נובעת בעיקר מסגידה של מדינות לפולחן הכוח הפיזי. ההידרדרות בכיוון זה הייתה כזו שהיום כמעט ואין להבדיל בין המדינות הדמוקרטיות הנודדות למדינות טוטליטריות."

על פי הביוגרפיה של אשתו סאו נאנג הארן הקם, הוא פנה בנאומיו בדקירה ישירה בחסרונות של מדינתו שלו, הציג את הדרגתיות התהליך הפוליטי המתדרדר עקב התקוממות וסכסוכים מזוינים. במרץ 1962 הצבא ביצע הפיכה, בתואנה שהמדינה מתפוררת בגלל הצעת התיקון הפדרלית בראשות מדינת שהאן. עם ההפיכה סאו שהווא תהאיק נעצר על ידי מועצת המהפכה בראשות הגנרל נה וין ומת בכלא בנובמבר 1962. אחד מבניו, בן 17, נהרג בהפיכה הצבאית במרץ 1962, ככל הידוע היה הנפגע היחיד ביום ההפיכה.

קישורים חיצוניים
----------------

ויקישיתוף מדיה וקבצים בנושא **סאו שהווא תהאיק** בוויקישיתוף
* נאום הנשיא סאו שהווא תהאיק – 1 בינואר 1948 (באנגלית)
* היום שבו ראש ממשלת ונשיא מיאנמר הראשונים נבחרו, "האירוודאי", 25 בספטמבר 2019 (באנגלית)
**מספר אוטומורפי** הוא מספר טבעי שכאשר מעלים אותו בכל חזקה שהיא, התוצאה תסתיים בספרותיו של המספר עצמו. סדרת המספרים האוטומרפיים מתחילה ב־0, 1, 5, 6, 25, 76, 376, 625, 9376, וכו'.

המספרים האוטומרפיים מחולקים בדרך כלל לשתי סדרות, כאשר החלוקה היא בין כל המספרים האוטומרפיים אשר נגמרים ב-6 לבין כל המספרים האוטומרפיים הנגמרים ב-5.

בהינתן מספר אוטומורפי n בעל k ספרות כאשר n>1, ניתן למצוא מספר אוטומורפי נוסף באמצעות הנוסחה:

{\displaystyle n'=(3\cdot n^{2}-2\cdot n^{3})\ {\bmod {10^{2k}}}\,.}

תכונות המספרים האוטומורפיים
---------------------------

* ספרתם האחרונה היא 5 או 6 (מלבד 1 ו-0).
* סדרה בה כל איבר נגמר בספרה 5 או 6 תקרא בהתאמה 5ot, 6ot.
* ישנם אינסוף מספרים בסדרה זו.

5ot
---

5ot היא סדרת כל המספרים האוטומורפיים אשר נגמרים בספרה 5. הסדרה מתחילה במספרים: 5 ,25, 625, 90625, 890625, 2890625.

בסדרה זו כל איבר נוסף בנוי מהאיבר הקודם. כך 25 בנוי מ 20+5 ו90,625 בנוי מ 90,000+625.

#### תכונות הסדרה

* אין שני איברים בעלי אותה כמות ספרות
* בהינתן מספר מהסדרה בעל n ספרות, ניתן יהיה לחלקו ב{\displaystyle 5^{n}}.
* ישנם אינסוף מספרים בסדרה זו.

6ot
---

6ot היא סדרת כל המספרים האוטומורפיים אשר נגמרים בספרה 6. הסדרה מתחילה במספרים: 6, 76, 376, 9376, 109376, 7109376.

בסדרה זו כל איבר נוסף בנוי מהאיבר הקודם. כך 76 בנוי מ 70+6 ו-109,376 בנוי מ 100,000+9,376.

#### תכונות הסדרה

* אין שני איברים בעלי אותה כמות ספרות
* ישנם אינסוף מספרים בסדרה זו.

קישורים חיצוניים
----------------

* מספר אוטומורפי, באתר MathWorld (באנגלית)
* סדרת המספרים האוטומורפיים באתר OEIS – האנציקלופדיה המקוונת לסדרות של מספרים שלמים
**ורדי סרייבו** הם כינוי שניתן לסימני התפוצצות ורסס של פגזים ופצצות מרגמה שפגעו ברחובות סרייבו, בירת בוסניה והרצגובינה, במהלך המצור על העיר. לאחר תום המלחמה בבוסניה מילאו את הצלקות הללו בשרף אדום והן מהוות מזכרות למצור ולאבדות שהסב.

במשך 1,425 ימים, מאפריל 1992 ועד פברואר 1996, הייתה סרייבו נתונה במצור על ידי צבא יוגולסביה ובהמשך על ידי צבא רפובליקה סרפסקה. במהלך תקופה זו פגעו בעיר 470 אלף פגזים ופצצות מרגמה שירו הצרים עליה - בממוצע, למעלה מ-300 מדי יום. במהלך המצור נהרסו בעיר 35 אלף מבנים. מספר הרוגי המצור נאמד ב-10,000 עד 14,000, כ-60 אחוז מהם חיילים, והיתר אזרחים.

פגיעת הפגזים ורסיסיהם במדרכות ובכבישי העיר הותירה סימני פגיעה טיפוסיים שנראו כפרחים. לאחר תום המצור על העיר סומן כל סימן פגיעה שכזה שנותר במקום שבו נהרג מהפגיעה לפחות אדם אחד. הסימנים מולאו בשרף אדום וקיבלו את הכינוי "ורדי סרייבו". 

ורדי סרייבו נעלמים בהדרגה מנוף העיר ככל שהריצוף של הכבישים והמדרכות בה מוחלף.

קישורים חיצוניים
----------------

ויקישיתוף מדיה וקבצים בנושא **ורדי סרייבו** בוויקישיתוף
* תמונות של ורדי סרייבו באתר Flickr
* ורדי סרייבו באתר Urban Association

הערות שוליים
------------

1. ↑  מקור: אתר Urban Association.